Oo, papakita ko sa 'yo 'yong ilang mga picture.
Iyan si Sheena no'ng bata.
Ang cute niya, 'no? Sobrang cute.
Ang pinakamasasayang taon sa buhay ko,
e, no'ng nagkasama-sama kaming tatlo ng mga bata.
Mahal ko ang mga anak ko.
Dito naman…
Kami 'to ni Mekhail,
di ko na maalala kung saan ito, pero holiday 'to.
Ang totoo, di 'yon holiday trip ng buong pamilya.
Itong picture na 'to, e, no'ng 2005.
Ito ang unang beses na nakita ko si Indrani mula nang isilang ako.
Pinapunta kami ni Indrani sa Kolkata para i-meet siya sa isang five-star hotel.
Sabi niya sa 'min,
"Tutulungan ko kayo sa gastusin para makapagtuloy kayo ng pag-aaral, "
at siya na rin ang bahala sa parents niya, 'yong mga lolo't lola namin,
sa isang kondisyon.
Na di namin siya tatawaging nanay.
Dapat ate ang itawag namin sa kanya sa harap ng lahat.
"Kailangan n'yo ng tulong-pinansiyal, tutulungan ko kayo.
Pero kailangang ingatan n'yo ang sekretong 'to. "
Ang main reason na sinabi n'ya sa 'min, e,
'yong pinakasalan niya raw ngayon,
si Peter Mukerjea, ay isang sikat na personalidad.
Napakayaman at makapangyarihan siyang tao.
At ayaw ni Indrani na may kung anong mula sa nakaraan niya
ang makapagpagulo ro'n.
Tapos sabi niya, "May isa pa akong anak na babae.
Di niya rin dapat malaman na mga anak ko kayo. "
Ayaw niyang malaman ng mundo
na meron pa siyang ibang anak.
No'ng pabalik na kami, sobrang lungkot namin ni Sheena.
No'n sinabi sa 'min ng lolo't lola namin,
"Ito na'ng pagkakataon n'yo
para isipin n'yo ang sarili. "
Napagkasunduan naming lahat, para sa ikabubuti namin,
tatanggapin namin ang deal.
Siguro mali na sumakay kami sa eroplanong 'yon.
Siguro magkasama pa rin kami ni Sheena.
Makinig ka, nagbabago ang kuwento.
At may kakaiba talagang nangyayari.
Pero may gusto 'kong itanong, okay?
Tapatin mo lang ako, okay?
Sige, tanungin mo 'ko.
Kasi kapag napag-alaman ko na may alam pala kayo
sa kung anong nangyayari,
e, talagang masasaktan ako. Talagang maka…
Promise, peksman, mamatay man.
Makinig ka, peksman, mamatay man. Wala akong hindi sinasabi,
di ako nag-iimbento ng kung ano-ano,
at wala akong sinasabi sa 'yo na di ko nalalaman.
Halos isang taon na
mula nang lumabas ang sensational na Sheena Bora murder case.
Ang dami nang mga twist at pangyayari.
Pero walang mas sensational at mas nakakagulat pa kaysa rito.
Inakusahan ng CBI ang media magnate na si Peter Mukerjea
ng pakikipagsabwatan sa pagpatay.
Bagaman nagsalita na sila tungkol sa sabwatan,
hindi pa rin nila isinasapubliko
kung bakit kinasuhan ng CBI si Peter Mukerjea…
MADIIN KAYA SI PETER SA SHEENA TAPE?
…bakit siya inaresto.
Dalawampung ekslusibong audio tapes!
Mga pag-uusap na malinaw mong maririnig.
kung paano nililito nina Peter at Indrani si Rahul,
na nagpapahiwatig ng pagtatakip.
Ang totoo, mga pag-uusap 'to na ni-record ni Rahul
bandang 2012, no'ng panahong nawawala si Sheena Bora.
Si Rahul mismo ang nagbigay sa CBI
ng matibay na ebidensiya laban sa tatay niyang si Peter Mukerjea,
na pinaniniwalaang nagdulot ng pagkaaresto ng dating media baron.
Sinabi mo sa CBI na may alam tatay mo?
Palagay mo ba, inosente ang tatay mo?
Di ko masabi sa ngayon
dahil ayokong ikompromiso ang kaso, na iniimbestigahan pa ngayon.
Pero, gano'n pa man, inosente ang tatay ko.
Alam ko 'yon, sigurado ako do'n.
Sinulatan ako ni Peter,
isang araw bago ang birthday ko,
sabi niya, "Pinapanalangin ko
na magawa mong mapatunayan na wala kang kinalaman. "
At, alam mo, "Ako ang Romeo mo, " at "Tulad nina Romeo at Juliet,
magkikita tayo at matatapos din lahat ng 'to. "
No'ng sumunod na araw, January 5, 2016, nag-file siya ng bail application
at nakalagay, "Si Indrani ang gumawa no'n, hindi ko alam 'yon. "
PETER, ITINUTURO SI INDRANI
Sinasabi ngayon ni Peter, ang asawa niyang si Indrani
ang nagplano at nagsagawa ng pagpatay.
Tinawag niyang "napakaambisyosang babae" ang asawa niya
na handang isakripisyo ang sariling mga anak para sa mga ambisyon.
Wala akong maalalang may kahit isang pagkakataon
na tinanong ako ni Peter, kahit kailan, ng, "Nasaan si Sheena?"
Kahit kailan.
Noong 2006, pumunta sa Bombay si Sheena,
natanggap siya sa St. Xavier's College para do'n mag-aral.
Ako ang gumastos sa pag-aaral niya.
Naramdaman ko talagang para rin siyang ako.
Kamukha niya rin ako.
Kahit sa personalidad, matatag siya, napakatatag.
Mataas din ang pangarap niya, parang ako, napakataas ng pangarap.
Isang dahilan 'yon kaya pinapunta ko siya sa Bombay.
Akala ko mas makakabuti para sa kanya
kung nasa mas malaking siyudad siya at makakilala ng mas maraming tao.
At may potensiyal naman siya kasi matalino siya.
Ayos naman lahat. Isa kaming pamilyang masayang-masaya at sama-sama.
Doon siya nakatira sa Marlow, sa guest room.
Doon namin binuo 'tong napakagandang pagsasama namin.
Naging sobrang close naming dalawa na nagawa namin lahat nang magkasama.
Para kaming magkapatid. Alam mo na, ang ganda no'n.
Ito naman sina Sheena at Mekhail sa Germany.
Kita mo ba?
Ang gagandang alaala.
Tapos meron ding…
tingin ko, sina Mekhail at Sheena, sa Disney World 'to.
Kasama ka ba nila sa mga 'to?
Dito? Hindi.
Noong pumunta sila diyan, ang dami kong tinatrabaho.
Nagsisimula ako no'n ng media channel, at isang network ng mga media channel.
Nakita ko ang malaking pagbabago sa kanya noong pinakasalan niya si Peter.
Malaking pagbabago dahil sa tagumpay, kapangyarihan, at pera.
Ako at si Peter, parehong-pareho kami ng aspeto ng pag-uugali, alam mo 'yon.
Ambisyon.
Pagnanais, at determinasyon.
Dating tao ni Rupert Murdoch si Peter sa India.
Head siya noon ng isang malaki at matagumpay na channel.
Siya ang mukha ng Star TV.
Bandang 2005 o 2006, nang mawalan ng gana si Peter sa Star,
do'n nagdesisyon sina Peter at Indrani na simulan ang INX Media.
Binigay ko ang buong puso't kaluluwa ko sa pagtatayo ng INX Media.
No'ng pumasok ako, usap-usapan 'yong project.
Isang napakalaking bagay 'yon. Nakatadhana para sa magagandang bagay.
INX MEDIA, MAY KAUSAP PARA MAKAKUHA NG HANGGANG $150 MILLION
Sinasabi ng mga tao na maaaring ito 'yong maging bagong CNN o BBC
na galing sa India.
INDRANI MUKERJEA: ISA KAMING MALAKING PLAYER
Habang gusto ng lahat ang galing ni Peter at ang buong team,
sa tingin ko, gusto rin nila ng isang bagong mukha.
"NANG-AALIPIN SIYA, AKO ANG ALIPIN"
Ako 'yong mukha ng INX.
Si Mrs. Indrani Mukerjea, ang CEO ng INX Media.
INDRANI MUKERJEA
Mrs. Indrani.
Konting speech, please.
Magandang gabi sa lahat.
Sa ngalan ng INX, welcome sa inyong lahat na narito ngayon.
Kaming dalawa ni Peter, napakatindi ng kompetensiya namin noon.
Naglalaro rin siya ng golf, kaya naging magkaibigan kami.
Nagulat ako nang ilagay ni Peter ang asawa niya
bilang CEO ng kompanya.
Di ko kailanman ipinalagay na kaya niyang patakbuhin ang ganitong klase ng negosyo.
Isang malaking red flag na agad 'yon.
Narito ang isang babaeng hindi nagmula sa magandang lahi,
na hindi nanggaling sa isang kilalang pamilya.
At sa tingin ko, isa 'yon sa mga dahilan
na kahit parte siya ng isang makapangyarihang pares,
lagi outsider ang tingin sa kanya.
At napakatalino talaga ng mga Mukerjea. Meron silang PR na ang trabaho lang, e,
sabihing pinakamagaling na media person si Indrani sa mundo.
Siya 'yong tipong napakaingat tungkol sa imahe
na iniuugnay ng media sa kanya, bilang corporate leader.
Iyon ay no'ng nagsimulang magsulat ang Wall Street Journal tungkol sa kanya.
50 BABAENG AANTABAYANAN 2008
Lumabas ang balitang isa siya sa 50 pinakamakapangyarihang babae sa mundo.
Sinend niya 'yon sa 'kin
at sinabing, "Kita mo na, nandoon si Margaret Thatcher. "
"Nando'n rin ang pangalan ko. " At kung ano-ano pa.
Pinagsikapan talaga nila ang tagumpay nila at iba pa.
'Yong nanay ko, binigay na niyang lahat ng mahihiling ko.
Pero kina Sheena at Mekhail,
ibang klaseng nanay siya sa kanila, oo.
INDRANI MUKERJEA NASA GALA EVENT
No'ng una, si Indrani ang sumasagot ng mga pinansiyal na kailangan namin.
Pero di rin nagtagal, naramdaman ni Sheena
na iba ang trato sa kanya kaysa kay Vidhie.
Pareho naman silang anak na babae. Pareho silang sa Marlow nakatira.
Napakahirap para kay Sheena
kasi di niya matawag si Indrani na "Mama" sa harap ng kahit sino.
Sa puso ni Sheena, gusto niyang tawagin siyang "Mama. "
Kahit no'ng bata pa kami,
inaantay namin 'yong pakiramdam na 'yon.
At no'ng nakita na namin,
nakalaan naman para sa iba.
Di namin piniling maging ganito ang buhay namin.
Di namin pinili 'to, lahat ng 'to, para sa 'min, na mangyari sa 'min.
Tapos nalaman kong inaresto ang papa ko.
Nasa London ako no'n.
Nagkulong ako sa kuwarto,
at nakaubos ng isang bote ng Jack Daniel's,
basta ininom ko 'yon, at natulong nang tatlong araw.
Pakiramdam ko mag-isa talaga ako no'n. Magpapakatotoo ako,
pakiramdam ko talaga mag-isa ako.
Lahat ng partido ni Papa, nakikiramdam,
alam mo na, "Tatalikuran ba tayo ni Vidhie?"
"Kailangan natin mag-ingat kay Vidhie. "
Wala akong trabaho no'n, wala talaga.
Alam mo na, nagipit talaga ako no'n.
At binigyan ako ng ultimatum.
"Alam mo, kung kampi kay Indrani, sorry, di ka namin matutulungan. "
Habang mas nagsasalilta ako ng masasakit na bagay laban sa mama ko,
mas lalo akong tinatanggap ng pamilya.
At naalala ko 'yong Tita Shangon ko
na nakikipag-usap sa 'kin, na parang sabi niya,
"Tingin ko dapat tigilan mo nang tawaging 'Mama' si Indrani.
Tingin ko dapat tawagin mo na lang siya sa pangalan niya, o kaya Lucy. "
Lucifer ang ibig sabihin ng Lucy.
Masasampal ko si Shangon Das Gupta kung harapan niya akong tatawaging Lucy.
Masusuntok ko talaga siya at uubusin ko ang mga ngipin niya, sinasabi ko sa 'yo.
At gagawin ko 'yon ngayon kung tatawagin niya 'ko no'n.
Sabi ko sa sarili ko, "Di ko puwedeng ma-miss ang mama ko. Di ko siya mama. "
Tapos tinawag ko na rin siyang Lucy.
Nagsimula ang trial no'ng February 2017,
dalawang taon matapos maaresto si Indrani.
'Yong takbo ng paglilitis ang magtatakda kung may kasalanan ba si Indrani o wala.
Buo ang tiwala ko sa batas, sa korte.
Pagkatapos ng imbestigasyong 'to, di pa rin natin alam,
ano nga ba ang motibo?
'Yong motibo ang pangunahing elemento.
Magiging napakahirap para sa judge
na hatulan ang isang tao nang walang malinaw na motibo.
Binabantayan ko ang kasong 'to mula pa no'ng nagsimula ang paglilitis.
Meron lang ilang
suspenseful at mahahalagang bahagi na hinahanap natin sa paglilitis.
Paglitaw ni Mekhail ang isa.
Sa simula, kabado talaga ako.
Dahil lahat ng bagay na 'yon, bago sa 'kin.
Ang korte, mga abogado, ang pagtatanong nila.
Pero kinalma ko ang sarili ko at sinabing,
"Kailangan mong lumaban para sa kapatid mo. "
Mga sensational na detalye at rebelasyon ang dumarating
mula sa pahayag ni Mekhail Bora,
nagsasabing sinasaktan siya para ideklara siyang may sakit sa pag-iisip
para di lumabas ang katotohanan tungkol sa relasyon nila ni Indrani.
GUSTONG PATUNAYAN NI INDRANI NA MAY SAKIT AKO SA PAG-IISIP
SINAKTAN AKO SA ISANG MENTAL HOSPITAL SA UTOS NI INDRANI, SAAD NI MEKHAIL
Noong 2005, no'ng 15 years old pa lang ako,
lumabas kami ni Indrani para mananghalian, at sinabi niya sa 'kin,
"Pupunta ka sa Bangalore maya-maya.
Nasa kotse na ang mga bag mo, ready na rin mga damit mo.
Sa Bangalore ka na mag-aaral at 'yon ang desisyon ko. "
Ni hindi ko alam kung saan 'yong Bangalore.
Tandang-tanda ko pa rin.
Umiiyak ako no'n. Binaba niya mga bag ko. Ni di man lang siya nagpaalam sa 'kin.
Lumabas na ang sasakyan niya sa basement ng hostel.
No'ng nakarating na ako sa school, di ko talaga alam ang gagawin.
Wala akong phone no'ng panahong 'yon.
Wala akong komunikasyon kina Sheena at sa mga lolo't lola ko.
Kahit pa isang taon akong tumira do'n sa Bangalore,
di ako puwedeng makipag-usap kahit kanino liban kay Indrani.
Pinapunta niya ako sa Bombay.
Pinakilala niya 'ko sa lalaking payat, nakasalamin, may bigote.
Sanjeev Khanna ang pangalan niya.
Hindi ko alam na siya ang dating asawa ni Indrani.
Sabi niya, "Katrabaho ko siya.
Dadalhin ka niya sa isang bar. Sumama ka sa kanya. "
Ang huling naalala ko, umiinom ako ng shot ng tequila.
Nawalan na 'ko ng malay.
No'ng magkamalay ako kinabukasan,
nakagapos ang mga kamay ko sa kama.
Pati ang mga binti ko.
Dalawa o tatlong lalaki ang pumasok.
Pinagbubugbog nila ako.
Pagkalipas ng kalahating oras, dumating ang doktor.
"Dahil lulong ka sa drugs, ipina-admit ka rito
ng ate mong si Indrani. "
Nandito ka sa Masina Mental Health Care Center.
OSPITAL NG MASINA KALUSUGAN MO, MISYON NAMIN
Di ko alam kung ano'ng mga tinurok sa 'kin.
Na-shock treatment ako.
No'ng oras na 'yon, iyak ako nang iyak.
Pagkalipas ng isang buwan, dinalaw ako ni Indrani.
Tinanong ako ni Indrani,
"Okay ka lang?" Sabi ko, "Pa'no ako magiging okay?
Ano ba ang ginawa ko?"
Sinigaw-sigawan niya 'ko.
"Nababaliw na siya! Nagiging agresibo siya. " Ganito, ganyan.
Agad-agad pagkatapos no'n, literal na kinaladkad ako paalis do'n.
Di man lang ako pinagsalita.
Talagang 'yong isang taon na 'yon…
'Yong pananakit na naranasan ko,
halos parang kamatayan na rin para sa 'kin.
At kahit paano, nalagpasan ko 'yon.
Tapos, bigla kong naisip na baka kaya nangyari 'yong mga 'yon,
e, dahil bago ako na-admit do'n,
binanggit ko sa ilang mga tao
na nanay ko siya.
Bilang isang ina, ano ba ang dapat kong gawin?
Hayaan siyang patayin ang sarili niya gamit ang magkaibang uri ng drugs?
Bilang isang ina…
ginawa ko ang tama at dinala siya sa doktor.
INDRANI HUMINGI NG TULONG MULA SA MGA TAGAPAYO
MEKHAIL PINASOK SA MASINA DAHIL SA CANNABIS ADDICTION
Di ko maintindihan. Alagaan mo ang anak mo, masama ka.
Pag hindi, masama ka pa rin.
Diyos ko po!
At ito naman sila na nagsi-ski.
Skiing holiday sa Switzerland.
Sina Sheena at Mekhail. Mukhang pareho silang masaya.
Mukha ba 'tong isang buhay ng, alam mo na, kalungkutan,
walang pera, walang yaman, walang kaginhawahan?
Di na nga 'to basta ginhawa. Luho na 'to, e.
Mukha ba 'tong binigyan ko sila ng buhay kung saan di masaya si Mekhail?
Ito si Mekhail na masayang humahalakhak at kasama ang mga kapatid niya.
Kasama pareho sina Sheena at Vidhie.
At 'yan sina Sheena at Vidhie, magkasama.
Kita mo? Sa bahay iyan, sa Marlow. Dito 'yan.
Ang relasyon ko kay Sheena
sa pagitan ng 2022 hanggang 2008, bago dumating si Rahul, ay maayos naman.
Nakikita mo naman lahat ng mga picture na 'to.
Nasira lahat no'ng dumating si Rahul.
Dinala ni Peter si Rahul sa India
para lumagay sa maayos, makasama namin, at para maghanap ng trabaho.
Sina Mama at Rahul, di sila magkasundo, unang araw pa lang.
Di niya tanggap 'yong idea ng pagpapakasal ng papa ko sa mama ko.
Kahit bago pa man 'yong kasal nila,
pinagmulan talaga ng malaking problema si Rahul.
Nang-aaway, minumura ang mama ko.
Pinapahiya sa harap ng ibang tao.
Kaya 'yong mama ko no'n, parang,
"Alam mo? 'Tang ina. Bakit tatanggapin ko 'to?
Di ako magiging mabait sa 'yo. " At gano'n din si Rahul.
Nagkakilala sina Sheena at Rahul bandang 2008, 2009.
Mas naglalagi sa bahay si Rahul kapag nando'n si Sheena.
Weekend no'n,
naaalala kong sobrang aga kong nagising, at naaalala kong,
bata pa ko, basta na lang magbubukas ng pinto,
di pa ako marunong kumatok, kaya basta ko binuksan 'yong pinto, at…
Nakita ko silang dalawa, natutulog sa isang kama, magkayakap.
Pakiramdam ko trinaydor ako. Nakaramdam ako ng konting galit.
Pakiramdam ko merong panlolokong nangyayari.
Nagkaro'n sila agad ng relasyon.
Alam kong na-in love talaga sila sa isa't isa.
Isang bagay 'yon na di ko maitatanggi.
Dumating 'yong kasambahay namin, si Maya, at sinabi sa mama ko.
Di siya natuwa.
Di 'yon totoo, na tutol ako sa relasyon.
Pero nag-alala talaga ako
kay Rahul.
Tamad si Rahul. Ayaw niyang magtrabaho, wala siyang ginagawa.
At dumating si Rahul, nilason ang isip ni Sheena laban sa 'kin.
Kami ng papa ko, lihim kaming nakipagkita kina Rahul at Sheena.
Si Rahul, e, parang, inuudyukan siya.
Basta parang, "Dapat…
dapat sabihin mo na kay Vidhie, sabihin mo na sa kanya. "
Nakaupo kami sa terrace, at si Sheena naman, parang,
"Alam n'yo, may sasabihin ako sa inyo.
Nanay ko talaga si Indrani. "
Tapos ako, parang, "Talaga? Ibig sabihin, magkapatid tayo?"
Unang reaction ko iyon.
Ako naman, parang, "Magkapatid tayo, ibig sabihin. " Tapos siya naman, "Oo. "
Hinawakan niya ako. Sabi niya, "Magkapatid tayo. "
Tumingin ako sa papa ko, at sinabi kong, "Nakakaloka 'to. "
Tipong, "Kumprontahin natin si Mama. "
At no'ng ginawa namin, kinumpronta namin siya tungkol do'n,
pero sabi niya, "Kalokohan 'yon. " Tipong, "Di 'yon totoo. "
Palagay ko di 'yon ang tamang oras para sabihin kay Vidhie
na anak ko si Sheena. At…
Tingin ko 'yong paraan ng paglabas no'ng panahong 'yon, di ko…
Actually, hindi. Hinding-hindi talaga.
Hindi gano'n, di ako tinanong ni Vidhie, excuse me.
Ni di ko alam na nagkita pala sila.
Nalaman kong di nakipagkita sina Vidhie at Peter no'ng naaresto ako.
Ni di ko alam na nagkita sila. Kasinungalingan lang 'yon. Hindi!
Pagkatapos no'n, parang naging isa sina Sheena at Rahul.
Tipong, silang dalawa laban sa mama ko.
Tapos nagsimula na lang ang mga away.
Ang daming away. Tapos si Sheena, tingin ko…
nagalit talaga si Sheena.
Bigla na lang di nag-usap sina Mama at Sheena.
Bigla na lang di nag-usap sina Papa at Rahul.
At oo, sinabi rin ng mama ko na,
"Makinig ka, kung ganito ang magiging asal ng anak mo,
di ka makikipag-usap sa kanya. "
Stressed talaga kami, at ginagawa ko pa 'yong trabaho ko sa INX.
Bahagya lang ako matulog no'n,
alam mo na, mga tatlong oras sa isang gabi o kaya naman minsan,
nagtatrabaho tuwing Sunday, at gano'n gano'n nagtatrabaho ang team.
Sa INX, wala siyang sense of control.
Masyado siyang insecure sa posisyon niya.
Naghinala siya noon na may sabwatan laban sa kanya
at may mga taong naninira sa kanya,
na ayaw tanggapin ang awtoridad niya sa kanyang posisyon sa pamumuno.
May mga review meeting na sinasadya pa ni Indrani sa Delhi.
Pupunta siya at magsisisigaw sa meeting.
Tatawagan niya ang mga tao kapag lalim na ng gabi at iiyak.
Please, huwag kayong mahiyang, alam n'yo na, sabihin sa 'min
ang totoong feedback n'yo, kaysa magsulat ng mga pangit na bagay,
puwede namang sabihin na lang.
Itatama namin lahat, at saka kayo magsulat ng magaganda tungkol sa 'min.
Umere ang mga bagong channel ng INX.
Di 'yon pumatok tulad ng inaasahan.
Di ito gumawa ng ingay sa industriya ng media
at saka nagsimulang magulo ang mga bagay.
Tapos naglabasan ang mga istorya
tungkol sa kung paano pinaalis ang mga tao at paano lumala ang mga awayan.
Agad-agad, nalaman ng lahat na pabagsak na 'to.
INX MEDIA'S 9X NALULUGI, AYON SA USAP-USAPAN
Babae ako, hindi ako galing sa industriya,
Bata pa ako no'n, walang experience.
Halata naman, nangyari lahat 'yon dahil si Indrani ang ginawang CEO.
Ang INX ay nawala at nagkaroon
ng malalaking halaga, ilang daang milyong dolyar.
Naubos na ang perang 'yon sa loob lang ng dalawang taon.
Kaya kung saan nila ginastos ang perang 'yon, di ko talaga malaman.
Isang bagay 'to na masusing sinusuri di lamang ng mga kalaban at ng publiko,
kundi pati na rin ng mga investor at ng gobyerno.
MAG ASAWANG MUKERJEA, £90 MILYON ANG NAKUHA
Iniimbestigahan na ng Enforcement Directorate.
At ang hinala nila, ibinulsa ang pera.
Ibinenta nila ang kompanya at lumipat sa UK.
'Yong pagkawala nila sa India sa loob nang maraming taon
ay naging paksa nga mga usap-usapan at mga tsismis
at talagang naglaho sila sa eksena.
Kung titingnan mo ang sitwasyong 'to, napakalaki ang sangkot na pera.
Sa palagay ko, malaki ang nagagawa ng pera para gumawa ng maraming kalokohan.
SHEENA BORA, PINATAY DAHIL SA PERA SA KANYANG ACCOUNT?
ANG MOTIBO SA PAGPATAY KAY SHEENA,
MALAKING HALAGA
BINA-BLACKMAIL ANG NANAY NIYA
Nagtatanong ang ibang tao, "Alam ba ni Sheena ang kaso ng INX?"
"May mga detalye ba siya ng kaso ng INX?"
"Iyon ba ang dahilan sa likod ng pagkawala ni Sheena?"
Pampublikong kaalaman ang lumabas sa chargesheet ng CBI.
Walang anggulong pinansiyal ang lumabas kahit kailan.
Pinanindigan na nila 'yong sinabi ng Mumbai Police.
Tapos lumitaw ulit 'yong teorya ng sabwatan.
No'ng mga panahong 'yon sa England,
sobrang stressed ng mama ko sa mga nangyayari.
Pabago-bago siya ng isip, at alalang-alala siya.
Naging mas close kami ng papa ko
at no'n ko nakita si Mama bilang istrikto,
na gustong kontrolin kung ano kinakain ko, kung ilang Barbie ang meron ako.
Pero sabi ng papa ko, "Basta ibigay mo lang lahat. "
Masyado siyang istrikto
at medyo mapanakit kaysa sa nararapat.
Tipong para bang wala lang ang sampal sa mukha.
Tipong, masasampal ako kapag sumagot ako.
Nagdulot talaga 'yon sa 'kin ng emotional trauma at pilat.
PAGBATI SA PAMILYA AT HAPPY NEW YEAR
ENGAGED NA KAMI NI SHEENA AT IKAKASAL NA KAMI. YAY!
WALA PANG PETSA KUNG KAILAN PERO SASABIHAN NAMIN KAYO KUNG KAILAN AT SAAN!
No'ng mga oras na 'yon, nag-email si Rahul ng tungkol sa engagement.
At alam mo na, hindi natuwa ang mama ko do'n.
Tensiyonado lahat,
at sa palagay ko, mas lalo siyang naging tensiyonado.
Dumating si Indrani sa Mumbai na may bagong identity.
Wala ni isa sa malalapit na kaibigan niya ang may alam tungkol sa nakaraan niya.
Para sa kanya, ang pagsasabi ni Sheena ng mga bagay na 'yon
ay maaaring makasira sa imahe niya sa social circuit.
Naniniwala ako'ng pag-iisip ng kasalang Sheena at Rahul ang tumakot kay Indrani
Alam ng lahat ng tao sa Guwahati na mga anak niya kami.
Sa kasal, mabubunyag ang kasinungalingan.
Tinawagan ni Indrani ang lolo't lola namin.
Sinabi niya sa lola namin na dapat kumbinsihin nito si Sheena
na kung magpapakasal siya kay Rahul,
mawawalan siya ng parte sa ari-arian sa Guwahati
at babaguhin rin nila ang will.
Ginamit ni Indrani ang pera para makontrol ang buong pamilya.
Ginamit niya 'yon bilang sandata niya.
"Kung di ka susunod sa mga gusto ko,
ititigil ko na ang pagsusustento sa 'yo. "
Si Sheena lang ang nag-iisang tao sa pamilya
na hindi makontrol ni Indrani gamit ang pera niya.
Masaya siya. Sabi niya, "Masaya ako kay Rahul,
at gusto ko siyang makasama. "
'Yong pinagdaanan ko…
Sa takot sa mga puwedeng mangyari, binalaan ko si Sheena,
"Mag-ingat ka. "
Ngayon, ang sinabi talaga sa 'kin ni Sheena
tungkol sa lahat ng 'to, e, nagkaroon siya,
nakakuha siya ng bahay sa Oxford Brookes, pero sa January pa makukuha.
Sa trabaho naman, ang alam ko, maayos na maayos naman ang lagay niya.
Malapit na siyang ma-promote. Na-rate siyang "Excellent" nito lang.
Walang dahilan para bigla niyang iwan ang trabaho niya at mawala na lang
nang walang ibang nakakaalam.
Tatlong taon, di kami nagkausap ni Sheena. Sabi ko, "Makinig ka,
ituloy n'yo lang 'yong buhay ninyo.
At nasa England ako, nasa India ka. "
Si Rahul, siyempre, wala pang trabaho.
"At kung masaya ka diyan, diyan ka muna, pero basta,
alam mo na, i-maintain lang natin ang distansya natin. "
So, isang maaliwalas na araw noong 2012 nang tinawagan ako ni Sheena,
at nasa record 'yon, nasa record 'yon.
Tinawagan ako ni Sheena, "Kailangan kitang makita. "
ANAK MO 'KO. SA IYO RIN AKO NANGGALING
MAIKLI LANG ANG BUHAY PARA KIMKIMIN ANG GALIT,
MAGSINUNGALING AT MALUNGKOT TUNGKOL SA IBANG BAGAY
GUSTO KO LANG MAALIS LAHAT SA DIBDIB KO AT MALINIS ANG KARMA KO
Pagkatapos di mag-usap nang tatlong taon, siya na ang unang nag-email.
Oo, alam ko, alam ko.
-Bakit? -Bakit?
Bakit siya ang unang nag-email, para makaalis na siya't mamatay?
Hindi. Sasabihin ko sa 'yo bakit. Kasi…
Kasi hindi na tayo nag-uusap, Papa.
At di niya 'yon nagustuhan.
Naisip niyang kung maaayos niya ang mga bagay sa kanila ni Indrani,
e, baka magbago rin siya.
17 ARAW BAGO MAWALA SI SHEENA
Nagkita kami ni Sheena
noong April 7, 2012.
No'ng 7, pakitama 'yong date,
April 7, 2012.
Nagkita kami ni Sheena sa Kalina Hyatt.
Sabi ko sa kanya, "Kung tutuloy kang makipagkita kay Indrani,
magdi-dinner lang kayo, tama? Ayos 'yon.
Nag-email ka para makipag-ayos.
Makipagkita ka sa kanya. Gusto mong mag-MBA, di ba?
Kung tutulungan ka niya sa gastusin, pero may kondisyon…
Sinasabi ko lang, di ko sinasabing ito ang nangyari,
at dapat na, alam mo na, di tayo magsama, maiintindihan ko.
Mag-aral ka, gawin mo ang dapat, at tatanggapin ko 'yon.
At sa future, gagawin ko rin ang sa 'kin. At magkikita uli tayo balang araw. "
Ang tagal ng dinner na 'yon. Ang dami naming pinag-usapan at…
Pero ang daming bagay-bagay. Tatlong taon ang hinahabol namin.
Gusto niyang magpatuloy sa pag-aaral,
at gusto niyang makawala sa relasyong 'yon.
Nando'n talaga 'yon. Di puwedeng ikaila.
Ang tanging dahilan na… Tinitingnan ko lang ang nangyayari…
Ang dahilan bakit ako tinawagan ay dahil gusto niya ng pera.
-Iyon lang ang dahilan ng pagtawag niya. -Okay.
Wala namang ibang dahilan para tawagan niya ako.
Hiningian ka ba ni Sheena ng pera?
Hindi ako hiningian ni Sheena, kahit kailan, ng malaking halaga ng pera.
Ang totoo niyan, aaminin ko, kahit para sa edukasyon niya,
sinabi niyang gusto niyang umutang sa banko.
Nakatanim na sa dignidad niya
na humingi lang ng pera kung talagang kailangan niya.
At no'ng nakapagtrabaho na siya, hindi siya kailanman tumanggap,
o kailanman humingi o tumanggap ng kahit ano mula sa 'kin.
ANG GABI NG PAGKAWALA NI SHEENA
Noong April 24, 2012, nasa Bombay ako.
Higit pa do'n,
hindi ko masasabi sa puntong ito.
Dahil nasa korte pa ang usapin.
Nagkita ba kayo ni Sheena noong 24?
Alam mo, di ako puwedeng magsalita tungkol diyan hangga't…
Pero di ba na-establish na 'yon sa korte?
Hindi. Siyempre, hindi.
'Yong paghatid ni Rahul kay Sheena, di nangangahulugang nagkita kami.
Hindi pa naman na-establish
na nagkita kami ni Sheena kahit anong araw,
alinman noong 24 o sumunod pa,
o kahit anong araw noong 2012.
Rahul?
Sinasabi ko lang 'yong pagkakasunod-sunod ng pangyayari.
Dumating si Sheena ng 6:30 sa Amarsons.
Oo.
Okay, bumili siya ng sari do'n.
Nakabalik na 'ko sa bahay ng 9:45.
Kakaiba 'tong buong istoryang 'to.
Di ako perpektong ina, pero di naman ibig sabihin mamamatay-tao ako.
Bakit ako papatay?
Nakakatawa 'yon.
Kumbinsido ako sa isang bagay.
Siguradong buhay si Sheena.
At alam ko…
pagala-gala lang siya kung saan.
Tagapagsalin ng Subtitle: Rebekah Christia Latupan